Príloha č.13
Vzor Zmluvy o nájme nebytových priestorov                                                           

   ZMLUVA O NÁJME	                          
NEBYTOVÝCH PRIESTOROV č........
uzatvorená podľa § 13 zákona č. 278/1993 Z.z. o správe majetku štátu v znení neskorších predpisov,  zákona č. 116/1990 Zb. o nájme a podnájme nebytových priestorov v znení neskorších predpisov, zákona č. 40/1964 Zb. Občianskeho zákonníka v znení neskorších predpisov
(ďalej len „zmluva“)
(Poznámka: ak sa prenajíma nehnuteľný majetok štátu ako celok (napr. budova, rodinný dom a pod) zákon č. 116/1990 Zb. sa nepoužije, t.j. že názov zmluvy je: „Zmluva o nájme nehnuteľného majetku štátu uzatvorená podľa § 13 zákona č. 278/1993 Z.z. o správe majetku štátu v znení neskorších predpisov a zákona č. 40/1964 Zb. Občianskeho zákonníka v znení neskorších predpisov)
Zmluvné strany
Prenajímateľ:           Slovenská republika
                                   Centrum pre deti a rodiny...............
sídlo: ...............................
zastúpený: ...............................................
IČO:  .
			bankové spojenie:  Štátna pokladnica, účet č.: ............................
                                   IBAN:  
    Štátna rozpočtová organizácia v zriaďovateľskej pôsobnosti  Ústredia práce, sociálnych vecí a rodiny zriadená  Zriaďovacou listinou č..... zo dňa.......v znení neskorších dodatkov
(ďalej len „prenajímateľ“)
a
Nájomca:                  názov nájomcu........
			sídlo : 		........................
zastúpený: 	.........................
IČO :		................................
IBAN: 
Bankové spojenie:.........................
zapísaný v obchodnom registri ............, oddiel: Sro, vložka číslo: ..................
kontaktná osoba ...................., tel..........................
(ďalej len „nájomca“)
(prenajímateľ a nájomca ďalej spolu aj ako „zmluvné strany“)

Článok I
Predmet zmluvy

1.	Touto zmluvou prenajímateľ prenecháva za odplatu a za podmienok uvedených v tejto zmluve nájomcovi predmet nájmu uvedený v bode 3 tohto článku zmluvy, aby ho dočasne, v dobe a na účel podľa tejto zmluvy užíval. 

2.	Predmetom nájmu, podľa tejto zmluvy, sú nebytové priestory  v budove vo vlastníctve Slovenskej republiky v *(v podielovej) správe Ústredia práce, sociálnych vecí a rodiny, nachádzajúcej sa na ...uvedie sa adresa...... , súpisné číslo .......... postavenej na parcele číslo ........, v k.ú. .........., obec ................., okres ................., zapísanej v KN na liste vlastníctva č. ...........  vedenom  katastrálnym odborom Okresného úradu v ................. v podiele .............

3.	Prenajímateľ na základe tejto zmluvy prenajíma nájomcovi nebytové priestory v budove podľa bodu 2 tohto článku zmluvy, * so súhlasom spolusprávcu (príp. spoluvlastníka), ktorý tvorí prílohu tejto zmluvy,  spolu o výmere...........m2,  podľa situačného plánu v prílohe č.1, ktorá je neoddeliteľnou súčasťou zmluvy, a to: 

 (uvedie sa poschodie, čísla miestností a ich výmera v m2) 
Poznámka: ak spoločné priestory (napr. chodba, schodičte, výťah a pod...) slúžia aj správcovi alebo  výlučne správcovi, tak ich neprenechávame do nájmu

 * (ak je spolusprávcom  alebo spoluvlastníkom aj iná organizácia dopíše sa jej súhlas s nájmom ako príloha k zmluve)

4.	Predmet nájmu je pre prenajímateľa dočasne prebytočný, na základe Rozhodnutia štaturáneho zástupcu prenajímateľa č........... zo dňa  ....................

5.	Nájomca  vyhlasuje, že mu je známy súčasný stav predmetu nájmu  a v takom stave ho preberá a zároveň sa zaväzuje uhrádzať prenajímateľovi nájomné a  náklady za služby, poskytovanie ktorých je spojené s užívaním predmetu zmluvy, a to v rozsahu stanovenom touto zmluvou. 

6.	K odovzdaniu  a  prevzatiu  nebytových  priestorov  dôjde  do 5 dní po nadobudnutí účinnosti tejto zmluvy, na  základe písomného protokolu, ktorý  podpíšu obidve zmluvné strany. 

						        Článok II
Účel nájmu

1.	Zmluvné strany sa dohodli, že prenajímateľ prenecháva nájomcovi predmet nájmu výlučne na účely, na ktoré sú stavebne určené,  a to: na...........(napísať presný účel nájmu) 

2.	Prevádzku  (napr.predajného stánku) bude nájomca zabezpečovať v pracovné dni v čase od 6.00 hod. do 14.00 hod.                              

Článok III
 Doba nájmu

1.	Zmluvné strany sa dohodli, že na základe tejto zmluvy, sa nájom uzatvára na  dobu určitú, a to na ................  (uvedie sa doba trvania nájmu, najviac na 5 rokov) odo dňa nadobudnutia účinnosti tejto zmluvy. 

						         Článok IV
Nájomné 

1.	Na základe výsledkov ponuky v Registri ponukových konaní v súlade s ustanoveniami § 13 zákona č. 278/1993 Z.z. o správe majetku štátu v znení neskorších predpisov sa zmluvné strany dohodli, že nájomca je povinný zaplatiť prenajímateľovi  nájomné za predmet nájmu uvedený v článku I tejto zmluvy, vo výške  ................ € za m2/rok (slovom....... ...), t.j. za celý predmet nájmu......m2  v celkovej sume...............€ ročne (slovom...........) 

2.	  Prenajímateľ je oprávnený zvýšiť dohodnuté nájomné  v závislosti od rastu cien trhového nájomného.

3.	Nájomné za rok, v ktorom táto zmluva nadobudne účinnosť, je splatné do 30 dní odo dňa nadobudnutia účinnosti tejto zmluvy. Nájomné za každý ďalší  rok je splatné vopred, a to do 31. januára príslušného roka, za ktorý sa nájomné platí.

( alebo „Nájomné je splatné vopred v štvrťročných/mesačných  splátkach t.j. .......... € (slovom............), vždy do 10. dňa prvého mesiaca toho ktorého štvrťroka na účet č. IBAN..................“).

4.	V prípade, ak sa nájomca dostane do omeškania so zaplatením nájomného alebo iných peňažných záväzkov, ktoré je povinný zaplatiť prenajímateľovi na základe tejto zmluvy, je nájomca povinný zaplatiť prenajímateľovi úroky z omeškania vo výške určenej právnym predpisom účinným k prvému dňu omeškania.

5.	V nájomnom nie sú zahrnuté náklady za služby spojené s predmetom nájmu, a to najmä: dodávka elektrickej energie, dodávka tepla a teplej vody, vodné, stočné, odvoz odpadu, nájom za telefónnu účastnícku stanicu a všetky ostatné náklady, ktoré súvisia s užívaním a so správou predmetu nájmu (ďalej len „náklady za služby spojené s nájmom“). 

6.	Prenajímateľ si vyhradzuje právo jednostranne zvýšiť výšku nájomného o ročnú mieru inflácie vyhlásenú Štatistickým úradom SR alebo v prípade zvýšenia trhového nájomného pri rovnakých alebo obdobných nehnuteľnostiach.  

Článok V
Podmienky úhrad nákladov za služby spojené s nájmom

1.	Nájomca sa zaväzuje uhrádzať náklady za služby spojené  s  nájmom, nasledovne:

a)	úhrada služieb zálohovo (napr.za dodávku tepla a TÚV, elektrickú energiu, vodné, stočné, zrážková voda, zemný plyn,) mesačne zálohovou platbou vo výške.......€ (slovom.................), podľa aktuálneho výpočtového listu v prílohe č. 2, ktorá tvorí neoddeliteľnú súčasť tejto zmluvy. Zálohy sú stanovené pomerom nájomcom užívanej plochy predmetu nájmu  podľa m2 (vypísať prenajatú plochu v m2) a celkovej plochy priestorov budovy prenajímateľa, ktorá je .....m2. Dočasne užívaná plocha nájomcom je vo výške ..... % z celkových nákladov na administratívnu budovu prenajímateľa.  

b)	úhrada služieb podľa skutočných mesačných nákladov (napr. poplatok za EZS- ochrana budovy, poistné za budovu, upratovanie a čistenie, odvoz tuhého komunálneho odpadu, opravy výťahov, opravy a údržba priestorov a technických rozvodov budovy, deratizácia a dezinsekcia budovy, opravy technických zariadení a pod..) podľa skutočných mesačných nákladov, na základe dodávateľských faktúr,  prepočítaných pomerom nájomcom užívanej plochy predmetu nájmu,  podľa m2 (vypísať prenjatú plochu v m2)  a celkovej plochy priestorov budovy prenajímateľa, ktorá je .....m2.  Dočasne užívaná plocha nájomcom je vo výške .... % z celkových nákladov na administratívnu budovu prenajímateľa. 

(Poznámka: Do skutočných mesačných nákladov môžu byť zahrnuté aj služby uvedené podľa písm. a) tohto bodu, keď ich dodávateľ fakturuje mesačne podľa skutočnej spotreby.)

2.	Nájomca sa zaväzuje uhrádzať prenajímateľovi náklady  za služby, podľa bodu 1 písm. a) a písm. b) tohto článku zmluvy, mesačne na základe prenajímateľom vystavenej faktúry, vždy do 14 dní odo dňa jej doručenia njomcovi a to prevodným príkazom na účet prenajímateľa č.ú. IBAN...............
     Kópie dodávateľských faktúr budú tvoriť prílohu faktúr vystavených prenajímateľom. 
       Predpokladané ročné prevádzkové náklady sú spolu vo výške.............€  (slovom.......)

Poznámka: V prípade, že  prevádzkové náklady nevznikajú napr. pri nájme garáže, pozemku a pod., uvedie sa táto skutočnosť v zmluve.	
	
3.	Zmluvné strany sa dohodli, že platby za úhradu služieb podľa bodu 1 písm.a) tohto článku zmluvy budú vyúčtované do 30 dní po doručení vyúčtovacich faktúr dodávateľmi. Vyúčtovanie bude nájomcovi zaslané vo forme faktúry resp. dobropisu. Prípadný preplatok bude následne bezodkladne vrátený nájomcovi najneskôr do 30 dní od vystavenia dobropisu, prípadný nedoplatok bude nájomcom bezodkladne  uhradený prenajímateľovi najneskôr do 30 dní od doručenia vyúčtovacej faktúry na č.ú. IBAN.....

4.	Náklady za služby spojené s predmetom nájmu je prenajímateľ oprávnený jednostranne zvýšiť na základe zmien uskutočnených podľa všeobecne záväzného predpisu, alebo zvýšenia cien energií a médií účtovaných prenajímateľovi dodávateľskými organizáciami, formou aktuálneho výpočtového listu podpísaneho oprávnenými zástupcami oboch zmluvných strán, bez povinnosti vyhotovania dodatku k zmluve. Zmluvné strany sa dohodli, že takto upravený a obidvoma stranami podpísaný výpočtový list je pre obe zmluvné strany záväzný od prvého dňa nasledujúceho mesiaca po jeho podpísaní.

5.	Nájomca je povinný uhrádzať prenajímateľovi *telekomunikačné poplatky za používanie  telefónnych liniek na základe predloženej faktúry.
*Poznámka: ak si prenajímateľ zabezpečuje  telefónne linky na vlastné náklady, uvedie sa to v tomto bode

6.	V prípade, ak sa nájomca dostane s platením nákladov za služby spojené s premetom nájmu do omeškania, zaväzuje sa uhradiť prenajímateľovi úroky z omeškania vo výške určenej právnym predpisom účinným k prvému dňu omeškania.

Článok VI
Práva a povinnosti zmluvných strán

1.	Nájomca  je povinný bez zbytočného odkladu oznámiť potrebu opráv, ktoré má prenajímateľ vykonať a umožniť mu vykonanie týchto opráv a iných nevyhnutných opráv na predmete nájmu, inak nájomca zodpovedá za škodu vzniknutú nesplnením tejto povinnosti. V prípade havárií je nájomca povinný ihneď umožniť prenajímateľovi prístup k dôležitým zariadeniam objektu (rozvod plynu, elektriny, tepla, a pod.). 

2.	Nájomca nemá bez predchádzajúceho písomného súhlasu prenajímateľa právo vykonávať žiadne stavebné úpravy súvisiace s využívaním predmetu nájmu. 

3.	Nájomca nie je oprávnený za žiadnych okolností prenechať predmet nájmu a ani ich časti do nájmu, podnájmu alebo výpožičky iným osobám v súlade s § 13 ods. 10 zákona č. 278/1993 Z.z. o správe majetku štátu v znení neskorších predpisov.

4.  Nájomca zabezpečuje  bezpečnosť  a   ochranu   zdravia pri práci v zmysle  zákona                         č. 124/2006  Z.z. o bezpečnosti   a ochrane  zdravia pri práci a o zmene a  doplnení  niektorých   zákonov v znení neskorších predpisov   (§ 21  preventívne  a  ochranné  služby).   Ďalej  je  povinný   dodržiavať hygienické predpisy a vnútorný prevádzkový režim uvedený v smernici    prenajímateľa.

5.	Nájomca na svoje náklady zodpovedá v plnom rozsahu za bezpečnosť vlastných technických zariadení, za dodržiavanie bezpečnosti a ochrany zdravia pri práci svojich zamestnancov ako aj za dodržiavanie opatrení prijatých prenajímateľom na zaistenie ochrany pred požiarmi v predmete nájmu, v súlade so znením zákona č. 314/2001 Z. z. o ochrane pred požiarmi v znení neskorších predpisov (ďalej len „zákon o ochrane pred požiarmi“) a zaväzuje sa vykonať všetky potrebné opatrenia na zabránenie vzniku požiaru, resp. inej havárie v priestoroch tvoriacich predmet nájmu. Prenajímateľ zodpovedá podľa ustanovenia § 4 písm. i) zákona o ochrane pred požiarmi za vykonávanie pravidelnej kontroly a podľa § 5 písm. a) zákona o ochrane pred požiarmi za trvalú akcieschopnosť protipožiarno-technických zariadení, ktoré spravuje.  

6.	Nájomca je oprávnený a povinný užívať predmet nájmu v súlade s ustanoveniami tejto zmluvy, s ustanoveniami § 5 zákona č. 116/1990 Zb. o nájme a podnájme nebytových priestorov v znení neskorších predpisov. Nájomca je povinný dbať, aby užívaním predmetu nájmu nájomcom nedošlo k ich nadmernému opotrebeniu alebo poškodeniu.

7.	Prenajímateľ sa zaväzuje prenechať nájomcovi predmet nájmu do 5 dní po nadobudnutí účinnosti tejto zmluvy. O tomto prenechaní sa spíše protokol, ktorý podpíšu obe zmluvné strany. Prenajímateľ je povinný oboznámiť nájomcu s faktickým stavom predmetu nájmu. Prenajímateľ sa zaväzuje prenechať nájomcovi predmet nájmu v stave, ktorý  je spôsobilý na užívanie na účely tejto zmluvy. Prenajímateľ je povinný predmet nájmu udržiavať v tomto stave.

8.	Prenajímateľ si vyhradzuje právo znížiť prenajaté nebytové priestory alebo   ich nahradiť inými za rovnakých podmienok, v prípade, že ich bude potrebovať pre soju činnosť a už nebudú pre neho dočasne prebytočné.

9.	Nájomca preberá na seba všetky povinnosti a zodpovednosť vyplývajúce z predpisov a zákonných ustanovení ochrany zdravia a bezpečnosti  pri práci, ochrane majetku, hygienických predpisov, protipožiarnych predpisov, ako aj požiarne poplachové smernice. Za všetky škody, ublíženie na zdraví, ktoré vznikli v dôsledku nedodržania týchto predpisov, zodpovedá v plnom rozsahu nájomca.

9.	Nájomca je povinný na vlastné náklady zabezpečiť čistenie a upratovanie priestorov predmetu nájmu. Na tento účel je nájomca povinný zabezpečiť si na vlastné náklady potrebné čistiace prostriedky, pracovné odevy a bakteriologické rozbory. 

10.	Nájomca je povinný prenajímateľovi bezodkladne písomne oznámiť každú zmenu údajov týkajúcich sa tejto zmluvy, najmä zmenu obchodného mena, sídla, identifikačného čísla organizácie, zápisu v obchodnom alebo inom registri. Tákato zmena bude vykonaná vo forme dodatku k zmluve podpísaného oboma zmluvnými stranami. 	Pokiaľ zmena nebude oznámená prenajímateľovi, na účely tejto zmluvy platia údaje spred zmeny.

11.	Nájomca zodpovedá za všetky škody, ktoré na predmete nájmu vznikli jeho zavinením alebo zavinením osôb, ktoré sa v prenajatom priestore zdržujú. 

12.	Nájomca je povinný odovzdať pre prípad ohrozenia osôb a majetku prenajímateľovi jedno vyhotovenie kľúčov od  prenajatých priestorov  v zapečatenej obálke, o rozpečatení ktorej je prenajímateľ povinný spísať zápisnicu.

13.	Po skončení nájmu je nájomca povinný vrátiť predmet nájmu v stave, v akom ho prevzal, s prihliadnutím na obvyklé opotrebenie a to ku dňu, v ktorom dôjde ku skončeniu nájmu.

14.	Nájomca je povinný umožniť prenajímateľovi na jeho požiadanie prístup do predmetu nájmu za prítomnosti zodpovedného pracovníka nájomcu, za účelom priebežnej kontroly nebytových priestorov, dodržiavania hygienických noriem a protipožiarnych predpisov.

Článok VII
Trvanie a zánik zmluvy

1.	Táto zmluva sa uzatvára na dobu určitú, a to od nadobudnutia jej účinnosti na dobu 5 rokov v zmysle čl. II bod 2 tejto zmluvy.
2.	Túto zmluvu je možné predčasne ukončiť:
a)	na základe vzájomnej písomnej dohody zmluvných strán
b)	výpoveďou
c)	odstúpením

3.	Prenajímateľ  a nájomca môže ukončiť zmluvu: 
a)	výpoveďou zo strany prenajímateľa z dôvodov uvedených v § 9, ods. 2 a § 11 zákona    č. 116/1990 Zb. o nájme a podnájme nebytových priestorov v  znení neskorších predpisov. Výpovedná doba je 3 mesačná a začína plynúť prvým dňom  mesiaca nasledujúceho po mesiaci, v ktorom bola výpoveď doručená druhej zmluvnej strane, mimo dôvodu uvedeného v § 9 ods. 2 písm. b), kde sa dohodou zmluvných strán dojednáva 1 mesačná výpovedná doba a začína plynúť prvým dňom  mesiaca nasledujúceho po mesiaci, v ktorom bola výpoveď doručená druhej zmluvnej strane, 
b)	výpoveďou zo strany nájomcu z dôvodov uvedených v § 9, ods. 3 zákona č. 116/1990 Zb. o nájme a podnájme nebytových priestorov v znení neskorších predpisov. Výpovedná doba je 3 mesačná a začína plynúť prvým dňom  mesiaca nasledujúceho po mesiaci, v ktorom bola výpoveď doručená druhej zmluvnej strane.

4.	Zmluvné strany môžu pred uplynutím doby, na ktorú sa dojednal nájom, zmluvu predčasne ukončiť aj odstúpením od zmluvy, a to v zmysle ustanovenia § 679 zákona č. 40/1964 Zb. Občianskeho zákonníka, pričom účinky odstúpenia nastanú dňom doručenia písomného odstúpenia od zmluvy druhej zmluvnej strane.

5.	Po skončení  nájmu  sa  nájomca  zaväzuje  odovzdať  predmet  nájmu v stave v akom ho prevzal, s prihliadnutím na obvyklé opotrebenie.  V opačnom prípade je povinný uhradiť náklady na tie opravy a práce, ktorými sa prenajatý priestor uvedie do stavu, v akom ho prenajímateľ  odovzdal  nájomcovi.

Článok VII
Osobitné protikorupčné ustanovenia

1.  Zmluvné strany sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením zmluvy, ktoré by spôsobilo, že by zmluvné strany alebo osoby ovládané zmluvnými stranami porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.

2.  Zmluvné strany sa zaväzujú, že neponúknu, neposkytnú, ani sa nezaviažu poskytnúť  žiadnemu zamestnancovi, zástupcovi alebo tretej strane konajúcej v mene druhej zmluvnej strany a rovnako neprijmú ani sa nezaviažu prijať od žiadneho zamestnanca, zástupcu alebo tretej strany konajúcej v mene druhej zmluvnej strany žiadny dar, ani inú výhodu, či peňažnú alebo inú, v súvislosti s dojednávaním, uzatváraním alebo plnením zmluvy.

3.  Zmluvné strany sa zaväzujú bezodkladne informovať druhú zmluvnú stranu, pokiaľ si budú vedomé alebo budú mať konkrétne podozrenie na korupciu pri dojednávaní, uzatváraní alebo pri plnení tejto zmluvy.

4.  V prípade, že akýkoľvek dar alebo výhoda v súvislosti s dojednávaním, uzatváraním alebo plnením zmluvy je poskytnutý zmluvnej strane alebo zástupcovi zmluvnej strany v rozpore s týmto článkom zmluvy, môže zmluvná strana od zmluvy odstúpiť.

Článok IX
Záverečné ustanovenia

1.	Právne vzťahy medzi prenajímateľom a nájomcom, ktoré nie sú upravené v tejto zmluve, sa spravujú predpismi zákona č. 40/1964 Zb.Občianskeho zákonníka v platnom znení,  zákonom č. 116/1990 Zb. o nájme a podnájme nebytových priestorov v znení neskorších predpisov, zákonom č. 278/1993 Z.z. o správe majetku štátu v znení neskorších predpisov a súvisiacim právnymi predpismi.

2.	Zmluvné strany sa dohodli, že táto zmluva sa môže meniť a dopĺňať na základe dohody obidvoch zmluvných strán formou očíslovaných písomných dodatkov, príp.dohody, ktoré musia mať písomnú formu, s výnimkou podľa článku V bod 5 tejto zmluvy. 

1.	Zmluva nadobúda  platnosť dňom  udelenia súhlasu Ministerstva financií Slovenskej republiky v súlade § 13 ods.9 zákona č. 278/1993 Z.z. o správe majetku štátu v znení neskorších predpisov a účinnosti nadobúda dňom nasledujúci po dni jej zverejnenia v Cenrtálnom registri zmlúv venom Úradom vlády Slovenskej   republiky.  

2.	Táto zmluva sa vyhotovuje v 7 rovnocenných rovnopisoch, z ktorých prenajímateľ  obdrží   štyri  rovnopisy, nájomca dva rovnopisy a Ministerstvo financií Slovenskej republiky jeden rovnopis pre archívne účely.

3.	Zmluvné strany vyhlasujú, že si túto zmluvu pred jej podpísaním prečítali, bola uzavretá na základe ich pravej a slobodnej vôle, nie v tiesni a za nápadne nevýhodných podmienok, čo potvrdzujú svojím vlastnoručným podpisom na tejto zmluve.   

V .............................. dňa    ...............                             V .......................... dňa    .....................          

       Za prenajímateľ:				                       Za nájomcu:                              

.......................................... (podpis)	....................................... (podpis)
 (uviesť meno a funkciu)    					(uviesť meno a funkciu)